open-index/open-wikipedia-markdown huggingface dataset:
Fabians fon Aderkass

**Fabians fon Aderkass** (, dzimis pirms 1602. gada, miris 1683. gadā) bija vācbaltiešu izcelsmes Zviedrijas armijas ģenerālmajors un Ķirbižu-Bīsteru muižas (*Kürbis oder Wittersbeck mit Bisterwolde*) īpašnieks. Piedalījās cīņās Poļu-zviedru kara (1600—1629) un Otrā Ziemeļu kara laikā.

## Dzīvesgājums —
Dzimis 1602. gadā mirušā Bīsteru muižnieka un Polijas-Lietuvas armijas majora (*Rittmeister*) Jirgena fon Aderkaša (*Jürgen von Aderkas a. Bisterwolde*) ģimenē. Poļu-zviedru karu laikā dienēja 1624. gadā saformētajā Vidzemes kirasieru pulkā, vēlāk piedalījās karaļa Gustava II Ādolfa karagājienos Eiropā.

Otrā Ziemeļu kara laikā komandēja Vidzemes kavalērijas pulku (), kas veiksmīgi piedalījās kaujās pret krievu karaspēku Vidzemē (1656-1658), par ko viņam tika piešķirta ģenerālmajora pakāpe. 1659. gada martā 1500 karavīru lielas kavalērijas vienības vadībā Kurzemē sakāva E. Korfa vadītos lietuviešu un kurzemnieku spēkus. Vajādami pretinieku, ieņēma Aizputi. Šis zaudējums lika kurzemnieku karaspēka komandierim pulvedim Švarchofam apvienot spēkus ar Aklā Valentīna nemierniekiem, un kopā viņiem Tukuma apkaimē izdevās sakaut Aderkasa karaspēku.

Pēdējo mūža daļu Aderkass pavadīja Igaunijā, kur miris un apglabāts Tallinas Nikolaja baznīcā (Nigulistes baznīcā).

## Atsauces

## Skatīt arī
* fon Aderkaši
ASV Tēvzemes drošības departaments

**ASV Tēvzemes drošības departaments**, arī **ASV Dzimtenes drošības departaments** () ir Amerikas Savienoto Valstu valdības izpildvaras struktūrvienība, kas atbild par ASV un tās teritoriju aizsargāšanu pret teroristu uzbrukumiem, cilvēku izraisītiem negadījumiem un dabas katastrofām, tāpat departaments nodarbojas ar to izraisīto seku novēršanu. Tēvzemes drošības departamenta (un nevis Iekšlietu departamenta) analogs citās valstīs ir iekšlietu ministrija.

ASV Tēvzemes drošības departaments tika dibināts , tas ir jaunākais no departamentiem. Veidošanas mērķis bija ASV izpildvaras organizāciju, kas saistītas ar "tēvzemes drošību", apvienošana vienā ASV kabineta aģentūrā. Departamenta pakļautībā ir vairākas aģentūras un nodaļas. Departamentu pārvalda ASV tēvzemes drošības sekretārs (pašlaik amats vakants). Ar vairāk nekā 200 tūkstošiem darbinieku šis ir trešais lielākais departaments pēc Aizsardzības un Veterānu lietu departamenta.
## Struktūra

Tēvzemes drošības departaments (IDD) sastāv no daudzām aģentūrām un departamentiem, no kuriem daudzi tika izveidoti ilgi pirms to integrācijas IDD.

* Aģentūras un direktorāti, kas pakļauti sekretāra vietniekam:
** ASV Krasta apsardze
** ASV Imigrācijas un muitas kontroles dienests
** Pilsonības un imigrācijas dienests
** Muita un robežapsardzības dienests
** Federālā ārkārtas situāciju pārvaldības aģentūra
** Federālo tiesībaizsardzības iestāžu apmācības centrs
** Slepenais dienests
** Operāciju koordinācijas birojs
** Transporta drošības administrācija
** Kiberdrošības un infrastruktūras drošības aģentūra
* Direktorāti un biroji, kas pakļauti programmu direktoram:
** Kiberdrošības un komunikāciju birojs
** Nacionālā komunikāciju sistēma
** Nacionālā kiberdrošības nodaļa
** Infrastruktūras aizsardzības birojs
** Starpvaldību programmu birojs
** Risku pārvaldības un analīzes birojs
** Biometriskās identitātes pārvaldības birojs
* biroji, kas pakļauti Zinātnes un tehnoloģiju direktoram
** Pētniecības nodaļa
** Pārejas nodaļa
** Inovāciju nodaļa
** Sprāgstvielu nodaļa
** Ķīmisko un bioloģisko vielu nodaļa
** Robežu un jūras drošības nodaļa
** Vadības, kontroles un sadarbspējas nodaļa
** Cilvēka faktoru nodaļa
** Infrastruktūras/ģeofizikas nodaļa
## Atsauces

## Ārējās saites

*
Tolīdo

**Tolīdo**, arī **Tolīda** () ir pilsēta Lukasa apgabalā, Ohaio štatā, ASV. Apgabala administratīvais centrs, ar vairāk nekā 287 tūkstošiem iedzīvotāju ceturtā lielākā pilsēta štatā pēc Sinsinati, Klīvlendas un Kolumbusas (un 67. lielākā valstī).

Atrodas pie Ēri ezera Ohaio štata ziemeļos pie robežas ar Mičiganas štatu. 1833. gadā pilsēta tika dibināta, nosaukta Spānijas pilsētas Toledo vārdā. Ohaio lēmums iekļaut Tolīdo rajonu (kas tobrīd atradās Mičiganas Teritorijā) savā štata kanālu sistēmā bija iemesls 1835. gada strīdam, kas tika nosaukts par Tolīdo karu.

Mūsdienās pilsēta ir nozīmīgs komerciālais, rūpnieciskais un transporta centrs. Pilsētas osta ir viena no lielākajām bitumetogļu pārvadājumiem domātajām ostām pasaulē. 1872. gadā tika dibināta Tolīdo Universitāte, 1858. gadā — Deivisa koledža, 1965. gadā — *Owens Community College*.

## Atsauces

## Ārējās saites

*
Juns Sonbins

**Juns Sonbins** (; dzimis ) ir Dienvidkorejas skeletonists,  čempions, 2017.—2018. gada Pasaules kausa kopvērtējuma uzvarētājs.

## Karjera
Karjeru skeletonā uzsācis 18 gadu vecumā 2012. gadā, tajā pašā gadā iekļuva nacionālajā izlasē. Uzvarējis 2014. gada Interkontinentālā kausa posmā Vistlerā, kļūstot par pirmo Dienvidkorejas skeletonistu, kas uzvarējis kādās starptautiskās sacensībās. Piedalījies  Sočos, Krievijā, kur ieņēma 16. vietu. Pasaules kausā debitējis 2014.—2015. gada sezonā, jau nākamajā sezonā izcīnījis otro vietu sezonas kopvērtējumā, piekāpjoties tikai Martinam Dukuram. Pirmo uzvaru PK posmos izcīnīja  Sanktmoricā. 2016. gada Pasaules čempionātā Īglsā ieguva sudraba medaļu.

2016.—2017. gada sezonā vēlreiz izcīnīja 2. vietu PK kopvērtējumā, bet 2017.—2018. gada sezonā uzvarēja piecos posmos un kļuva par Pasaules kausa ieguvēju.  Phjončhanā izcīnīja zelta medaļu. 2019. gada Pasaules čempionātā, kas norisinājās Vistleras trasē, ieguva bronzu. 2018.—2019. gada Pasaules kausa sezonu noslēdza 2. vietā, bet nākamajā sezonā ierindojās trešajā vietā.

## Atsauces

## Ārējās saites

* FIBT profils
Ričards Bērbidžs

**Ričards Bērbidžs** (; dzimis , miris ) bija angļu teātra aktieris.

Viņa tēvs ir bija aktieris un teātra vadītājs un īpašnieks Džeimss Bērbidžs. Plašu popularitāti kā aktieris guvis 20 gadu vecumā. Bija Viljama Šekspīra draugs un līdzgaitnieks. Pirmais Šekspīra radīto Ričarda III, Romeo, Henrija V, Hamleta, Makbeta, Otello un Karaļa Līra lomu attēlotājs. Tiek uzskatīts par pirmo ievērojamo angļu aktieri. Nodarbojies arī ar gleznošanu.

## Atsauces

## Ārējās saites
* 
*
Dečīna

**Dečīna** () ir pilsēta Čehijas ziemeļos. Izvietojusies pie Ploučnices upes ietekas Labā Ūstu apgabalā pie Vācijas robežas, Dečīnas apriņķa centrs. Sastāv no divām vēsturiskām daļām: vecās Dečīnas Labas upes labajā krastā un 1942. gadā pievienotās Bodenbahas, upes kreisajā krastā.

## Vēsture
Vēstures avotos Dečīna kā **Tečene** () pirmoreiz minēta 1256. gadā, bet jau 9. gadsimtā upes kreisajā krastā Pšemislu dinastijas Bohēmijas hercogs uzbūvēja pili, ko pēc kārtējiem plūdiem 1059. gadā pārcēla uz upes labo krastu. Karalis Otokārs II pēc vācu ieceļotāju uzaicināšanas 13. gadsimtā padarīja Tečeni par apkārtnes administratīvo centru. Pilsēta bija pārsvarā vāciska līdz 1945. gadam, kad visi Sudetu apgabala vācieši tika padzīti no Čehijas. No 1942. līdz 1945. gadam pilsētas nosaukums bija **Tečene-Bodenbaha** (*Tetschen—Bodenbach*). Dečīna bija viena no tām Čehijas ziemeļu pilsētām, kas stipri cieta 2002. gada augusta plūdos, kad ūdens līmenis pacēlās par 12 metriem.

## Atsauces

## Ārējās saites
Delmērva

**Delmērva** () ir ap 274 km gara un platākajā vietā līdz 113 km plata pussala ASV austrumu piekrastē. Atdala Česapīkas līci rietumos no Delavēras līča un Atlantijas okeāna austrumos. Administratīvi ietilpst trijās pavalstīs, no kuru nosaukumiem arī veidots pussalas nosaukums: '''Del'''avēra, '''Mēr'''ilenda un '''V'''irdžīnij'''a'''. Ziemeļos pie pussalas pamatnes to šķērso Česapīkas—Delavēras kanāls. Pussala izvietojusies Pieatlantijas zemienē, reljefs līdzens, augstākais punkts ir 24 m vjl. Krasts stipri izrobots, daudz līču un piekrastē mazas saliņas un strēles. Gar Atlantijas okeāna krastu daudz kūrortu. Lielākās pilsētas ir Solsberi un Dovera. Pussalas dienvidaustrumu piekrastē atrodas Vidusatlantijas Reģionālais kosmodroms *(Mid-Atlantic Regional Spaceport)*.

## Atsauces

## Ārējās saites
Aleksandrija (Virdžīnija)

**Aleksandrija** () ir neatkarīga pilsēta Virdžīnijas štatā, ASV. Atrodas Potomakas upes krastos apmēram 9,6 km uz dienvidiem no Vašingtonas centra.

Lielākā daļa pilsētas iedzīvotāju ir federālā civilā dienesta vai ASV militārā dienesta pārstāvji.

Pirmie iedzīvotāji pilsētas teritorijā ienāca 17. gadsimta sākumā. 1676. gadā te tika uzbūvēts cietoksnis, lai aizsargātos pret pamatiedzīvotājiem. 1731. gadā tika nobināta **Belheivena** (*Belhaven*). Kad angļu un skotu tirgotāji šeit izveidoja tabakas noliktavu, Belheivena kļuva par nozīmīgu kuģniecības centru. 18. gadsimta vidū ieguvusi savu pašreizējo nosaukumu. No 1789. līdz 1846. gadam Aleksandrija atradās Kolumbijas apgabala sastāvā, pēc tam tā tika atdota atpakaļ Virdžīnijai.

Līdz mūsdienām ir saglabājušās vairākas vēsturiskās ēkas, daudzas no kurām saistītas ar Džordžu Vašingtonu un Henriju Lī (Roberta Lī tēvs).

## Atsauces

## Ārējās saites

*
Viljams Nīlanders

**Viljams Nīlanders** (; dzimis ) ir zviedru hokejists, centra uzbrucējs. Pašlaik (2025) Nīlanders spēlē Nacionālās hokeja līgas vienībā Toronto "Maple Leafs".

Viņa tēvs Mīkaels arī bija profesionāls hokejists, kas NHL aizvadījis 920 spēles. NHL hokejists ir arī Viljama brālis Aleksandrs.

## Spēlētāja karjera
Profesionāļa karjeru Nīlanders sāka 2012.—13. gada sezonā, kad aizvadīja vairākas spēles *[[Hockeyallsvenskan|Allsvenskan]]* līgas kluba *[[Södertälje SK]]* rindās. Tobrīd viņš spēlēja vienā klubā ar savu tēvu Mīkaelu. Nākamo sezonu Nīlanders aizvadīja Zviedrijas hokeja līgas komandā *[[Modo Hockey]]*.

2014. gada NHL draftā uzbrucēju izvēlējās Toronto "Maple Leafs", taču sezonas sākumā klubs Nīlanderu izīrēja *[[Modo Hockey]]*. Gada nogalē hokejists atgriezās Ziemeļamerikā, pievienojoties AHL kluba Toronto "Marlies" rindām. 2015.—16. gada sezonā Nīlanders aizvadīja 22 spēles NHL klubā Toronto "Maple Leafs", tajās atzīmējoties ar 13 rezultativitātes punktiem. Nākamajā sezonā nostiprinājās komandā, spēlējot vienā maiņā ar Ostonu Metjūsu un atzīmējoties ar 61 rezultativitātes punktu.

2018. gada vasarā Nīlanders kļuva par ierobežoto brīvo aģentu. Abas puses ilgstoši nespēja vienoties, un abām pusēm bija jāpanāk vienošanās līdz 1. decembrim, citādi Nīlanderam būtu jāizlaiž arī visa atlikusī NHL sezona. Vien pāris minūtes pirms termiņa Nīlanders piekrita sešu gadu līgumam ar komandu.

Zviedrijas hokeja izlase sastāvā kļuvis par 2017. gada Pasaules čempionu. Viņš tika atzīts par visa turnīra vērtīgāko spēlētāju, tiekot iekļauts arī turnīra simboliskajā izlasē. 2025. gadā ar izlasi izcīnīja bronzas medaļu. 

## Ārējās saites
Deniss Godla

**Deniss Godla** (; dzimis ) ir slovāku hokejists, vārtsargs. Pašlaik (2021) Godla spēlē Čehijas Ekstralīgas komandā HK Litvīnova.

## Spēlētāja karjera
Profesionāļa karjeru Godla sāka 2014.—15. gada sezonā, kad debitēja KHL vienībā Bratislavas "Slovan". Lielāko sezonas daļu gan hokejists aizvadīja Slovākijas Ekstralīgas vienībā HK Orange 20. Nākamajā sezonā pārcēlās uz Somiju, kur *[[Hermes]]* sastāvā tika atzīts par Mestis līgas labāko vārtsargu. No 2016. līdz 2019. gadam spēlēja SM līgas komandā Kuopio "KalPa". 2019.—20. gada sezonu aizvadīja Čehijas Ekstralīgas komandā Kladno "Rytiri".

Slovākijas hokeja izlases rindās spēlējis divos pasaules čempionātos. Junioru vecumā izcīnījis bronzas medaļas 2015. gada Pasaules U-20 čempionātā. Godla turnīrā ieguva tā vērtīgākā spēlētāja balvu.

## Ārējās saites
IMac

***iMac*** ir *[[Apple Inc.|Apple]]* kompānijas izstrādāta personālo datoru sērija. *iMac* ir "viss vienā" dators. Tam nav sistēmbloka, jo tas ir iebūvēts aiz monitora. Ar to komplektā nāk arī bezvadu datorpele un klaviatūra.

Pirmais *iMac* — *[[iMac G3]]* — iznāca 1998. gadā un izcēlās ar lielo krāsaino un caurspīdīgo monitora korpusu. Jaunākais no izlaistajiem *iMac* datoriem ir *iMac* ar *Apple* izstrādāto *[[Retina 5K]]* ekrānu.

## Skatīt arī

* ''Apple'' tehnikas uzskaitījums
Makss Domi

**Makss Domi** (; dzimis ) ir kanādiešu hokejists, centra uzbrucējs. Pašlaik (2023) Domi spēlē Nacionālās hokeja līgas kluba Toronto "Maple Leafs" sastāvā.

Viņa tēvs Tajs arī bija profesionāls hokejists, policists, kurš NHL aizvadīja 1020 spēles.

## Spēlētāja karjera
OHL vienības Londonas "Knights" rindās Domi uzsāka spēlēt 2011. gadā. Jau 2012.—13. gada sezonu viņš noslēdza kā komandas rezultatīvākais spēlētājs, to viņš atkārtoja arī gadu vēlāk. 2014.—15. gada sezonā kļuva par komandas kapteini.

2015.—16. gada sezonu Domi uzsāka jau NHL kluba Arizonas "Coyotes" rindās. Sezonas gaitā viņš atzīmējās ar 52 rezultativitātes punktiem, tādējādi kļūstot par otru "Coyotes" rezultatīvāko spēlētāju aiz Olivera Ēkmana-Lāšona. 2018. gadā hokejists pievienojās Monreālas "Canadiens" rindās, nākamo sezonu noslēdzot kā komandas rezultatīvākais spēlētājs ar 72 punktiem.

2020. gada oktobrī Domi tika aizmainīts uz Kolumbusas "Blue Jackets".

2022. gada 13. jūlijā Domi parakstīja viena gada un 3 miljonus dolāru vērtu līgumu ar Čikāgas "Blackhawks" pirmajā brīvās aģentūras dienā. 2023. gada 2. martā Domi tika aizmainīts no "Blackhawks" uz Dalasas "Stars".

Būdams "Stars" komandas brīvais aģents, Domi 2023. gada 2. jūlijā piekrita viena gada līgumam par 3 miljoniem ASV dolāru ar Toronto "Maple Leafs".

## Ārējās saites

## Atsauces
Berlīne, Aleksandra laukums (romāns)

**"Berlīne, Aleksandra laukums"** () ir vācu rakstnieka Alfrēda Dēblīna  romāns, kas izdots 1929. gadā. Tas ir nozīmīgs modernisma darbs. Līdzās Džeimsa Džoisa romānam "Uliss" tas tiek uzskatīts par vienu no ievērojamākajiem lielpilsētas romāniem pasaules literatūrā. 2002. gadā *[[The Guardian]]* rīkotajā rakstnieku aptaujā romāns tika ierindots starp 100 visu laiku labākajām grāmatām.

## Sižets
Romāns vēsta par Franca Bīberkopfa, kurš nupat iznācis no Tēgelas cietuma, dzīves gaitām. Mēģinādams dzīvot godīgi, viņš saskaras ar atbalsta trūkumu, dažādiem šķēršļiem, noziedzību, 20. gadu Vācijā valdošo politisko situāciju un citām reālijām. Romāna darbība pamatā risinās Berlīnē.

## Stila īpatnības
Romānā ievietoti dažādi dziesmu, preses izdevumu, politiķu runu un citi teksti. Būtisks ir romānā pielietotais montāžas princips, tā saucamais "kino stils". Romāns ir piedzīvojis arī vairākas ekranizācijas.

## Tulkojums latviešu valodā
Latviski romānu tulkojusi Silvija Brice, tas izdots apgādā Zvaigzne ABC 2012. gadā.

## Romāna ekranizācijas
Pirmo reizi romāns ekranizēts 1931. gadā. Filmu uzņēma vācu režisors Pils Jutci. Otro reizi romāns tika adaptēts televīzijai. Vācu režisors Rainers Verners Fasbinders 1980. gadā uzņēma 15,5 stundas garu TV seriālu.

## Atsauces

## Ārējās saites
* Berlīne, Aleksandra laukums Zvaigzne ABC
Reifs Fainss

**Reifs Natenjels Tvisltons-Vaikhems-Fainss** (, ; dzimis ) ir angļu aktieris, kinorežisors un producents. Trīs reizes nominēts Amerikas Kinoakadēmijas balvai — par otrā plāna lomu filmā "Šindlera saraksts" (1993) un galveno lomu filmās "Angļu pacients" (1996) un "Konklāvs" (2024). Piecas reizes nominēts Zelta globusa balvai, sešas reizes — BAFTA kino balvai (balvu ieguvis par lomu "Šindlera sarakstā"). Ieguvis Eiropas Kino balvu par galveno lomu filmā *[[Sunshine (1999. gada filma)|Sunshine]]* (1999). Fainss ir arī pazīstams teātra aktieris. Par Hamleta lomu Brodvejas teātrī saņēmis ''Tony'' balvu.

Fainss attēlojis nozīmīgas lomas arī tādās pazīstamās filmās kā "Savādā spēle" (1994), "Dīvainās dienas" (1995), "Oņegins" (1999), "Mīlestības dienasgrāmata" (1999), "Sarkanais pūķis" (2002), "Uzticīgais dārznieks" (2005), *[[Bernard and Doris]]* (2006), "Reiz Brigē" (2008), "Hercogiene" (2008), "Lasītājs" (2008), "Lielās cerības" (2012), "Operācija "Skyfall"" (2012), "Viesnīca "Diženā Budapešta"" (2014), "Saules apžilbinātie" (2015), "007: SPEKTRS" (2015), *[[The Dig]]* (2021), "Ēdienkarte" (2022). Reifs Fainss ir arī filmējies Lorda Voldemorta lomā Harija Potera filmu ciklā.

Fainss uzsācis arī kinorežisora un producenta darbu. 2011. gadā iznāca pirmā viņa režisētā filma "Koriolāns", 2013. gadā — filma *[[The Invisible Woman]]*, bet 2018. gadā — "Nurijevs. Baltais krauklis". Šajās filmās viņš darbojās arī kā aktieris.

## Filmogrāfija

## Atsauces

## Ārējās saites
Lielais Artēziskais baseins

thumb|Lielais Artēziskais baseins
**Lielais Artēziskais baseins** () atrodas Austrālijā. Lielākais un dziļākais artēziskais baseins pasaulē — aizņem vairāk nekā 1,7 miljonus km (23% kontinenta). Lielākā daļa baseina atrodas Kvīnslendā, vēl aizņem daļu Jaundienvidvelsas, Dienvidaustrālijas, Ziemeļu teritorijas. Ir vienīgais uzticamais saldūdens avots lielā daļā Austrālijas iekšienes. Tam ir liela ekonomikas un lauksaimniecības nozīme.

## Atsauces

## Ārējās saites
*
Nemirstīgais garnizons

**"Nemirstīgais garnizons"** () ir 1956. gada Padomju Savienības kara filma, ko uzņēma Eduards Tisē un Zahārs Agranenko *[[Mosfilm]]* studijā. Filma ieturēta sociālistiskā reālisma garā. "Nemirstīgais garnizons" saņēma Goda diplomu 1956. gada Venēcijas kinofestivālā.

## Sižets
Filma stāsta par Brestas cietokšņa aizstāvēšanu 1941. gada jūnijā, sākoties Vācijas uzbrukumam Padomju Savienībai. Sākumā tiek rādīta iedzīvotāju sadzīve, kad neviens netic, ka karš varētu tiešām izvērsties. Cilvēki cenšas nepadoties kā viņiem liekas provokācijai. Līdz sākās artilērijas apšaude un arī uzbrukums pašam cietoksnim. Neviens nezin, ka Sarkanā armija atkāpjas pa visu fronti un pretošanās turpinās līdz situācija kļūst bezcerīga.

## Lomās
* Vasilijs Makarovs — *Baturins*
* Vladimirs Jemeļjanovs — *Kondratjevs*
* Valentīna Serova — *Marina Nikolajevna*
* Nikolajs Kručkovs — *Kuharkovs*
* Anatolijs Čemodurovs — *Rudenko*
* Lidija Suharevskaja — *Aleksandra Petrovna*
* Antonina Bogdanova — *Anna Pavlovna*
* Genadijs Sejfulins — *Koļja Baturins*
* Felikss Javorskis — *Gogolevs*
* Jevgenijs Teterins — *vācietis*
* Leonīds Čubarovs - *robežsargs*
* Aleksandra Hohlova
* Vladimirs Monahovs 
* Nadežda Fandikova

## Filmēšanas grupa
* Režisori: Eduards Tisē, Zahārs Agranenko
* Scenārija autors: Konstantīns Simonovs
* Operators: Grigorijs Aizenbergs
* Mākslinieks: Abrams Freidins
* Komponists: Venjamins Basners
* Skaņu režisors: Venjamins Kiršenbaums

## Atsauces

## Ārējās saites
Dese

**Dese** (, *Dessie*) ir pilsēta Etiopijas centrālajā daļā, Amharas reģionā. Transporta mezgls, lidosta. Lauksaimniecības rajona tirdzniecības centrs. Pilsētu 1882. gadā dibinājis Etiopijas imperators Johanniss IV un pēc šajā apvidū novērotās komētas nosaucis to ‘Mans prieks’. Līdz 1996. gadam Dese bija Vollo provinces centrs.

## Atsauces

## Ārējās saites
Šerila Būna Aizeksa

**Šerila Būna Aizeksa** (, dzimusi ) ir amerikāņu kino mārketinga vadītāja. Viņa 21 gadu darbojās Kino mākslas un zinātnes akadēmijas publisko attiecību departamentā, līdz pat 2013. gadam.  viņa tika ievēlēta par 35. Kino mākslas un zinātnes akadēmijas prezidenti. Viņa ir pirmā afroamerikāniete šajā amatā, un trešā prezidente sieviete (pēc Betas Deivisas un Fejas Kaninas).

## Biogrāfija
Šerila ir jaunākais bērns četru bērnu ģimenē, dzimusi Springfīldā, Masačūsetsā, pabeigusi pilsētas vidusskolu. Pēc zinātņu grāda politikā iegūšanas Vaiteras koledžā 1971. gadā, viņa strādāja par stjuarti *[[Pan American World Airways|Pan Am Airways]]* aviolīnijā. Vēlāk viņa pārcēlās pie brāļa uz Holivudu, un 1984. gadā kļuva par *[[Paramount Pictures]]* starptautiskās reklāmas daļas vadītāju.

Kā *Paramount* starptautiskās reklāmas daļas vadītāja, viņa ir vadījusi reklāmas kampaņas Kinoakadēmijas balvu ieguvušajām filmām "Forests Gamps" un "Drošsirdis". Strādājusi arī par reklāmas daļas vadītāju kinostudijā *[[New Line Cinema]]*. Pašreiz viņa ir kompānijas *CBI Enterprises, Inc.* vadītāja, šajā amatā viņa ir konsultējusi vairākas filmas, tajā skaitā Kinoakadēmijas balvu ieguvējas "Karaļa runa" un "Mākslinieks".

## Atsauces

## Ārējās saites
*
Igors Komarovs

**Igors Komarovs** (*Игорь Анатольевич Комаров*; dzimis ) ir Krievijas uzņēmējs. No 2015. gada janvāra līdz 2018. gada maijam viņš bija valsts kosmiskās korporācijas *[[Krievijas Federālā kosmiskā aģentūra|Roskosmos]]* vadītājs.

1986. gadā Komarovs pabeidza Maskavas Valsts universitāti ekomonikas specialitātē.

Mp 1992. līdz 2002. gadam viņš strādāja dažādās finanšu iestādēs vadošos amatos.
2002. gadā Igors Komarovs kļuva par uzņēmuma *[[Noril'skij nikel']]* ģenerāldirektora vietnieku ekonomikas un finanšu jomā.
2008. gada oktobrī viņš kļuva par valsts uzņēmuma *[[Rostehnologii]]* ģenerāldirektora padomnieku.
2009. gada maijā Komarovs iecelts par autobūvētāja *[[AvtoVAZ]]* vice izpildprezidentu, bet augustā kļuva par uzņēmuma prezidentu. 2009. gada oktobrī viņš ievēlēts par *[[GM-AVTOVAZ]]* direktoru padomes priekšsēdētāju. Komarova vadības laikā rūpnīcā veiktas kardinālas reformas. 2013. gada oktobrī Igors Komarovs atstāja *AvtoVAZ*.

2013. gada 23. oktobrī kļuva par Krievijas Federālās kosmiskās aģentūras (*Roskosmos*) vadītāja vietnieku.
2014. gada martā viņš iecelts par Apvienotās raķešu kosmiskās korporācijas vadītāju.
2015 gada 21. janvārī Igors Komarovs kļuva par *Roskosmos* vadītāju, nomainot Oļegu Ostapenko. 3. februārī viņš arī tika iekļauts Krievijas Kara rūpnieciskajā komisijā.
2015. gada decembrī Krievijas Federālā kosmiskā aģentūra tika reorganizēta par valsts korporāciju *[[Roskosmos]]*, un Komarovs kļuva par tās ģenerāldirektoru.
2018. gada 24. maijā viņu amatā nomainīja Dmitrijs Rogozins.

2018. gada 30. jūnijā Igors Komarovs ievēlēts *[[RKK Energija]]* direktoru padomē.

## Atsauces

|-
! colspan="3" style="background:#a8bb22;" | Amati
Semjuela Goldvina teātris

**Semjuela Goldvina teātris** () ir kinoteātris ASV, kurš nosaukts Semjuela Goldvina vārdā. Kinoteātris atrodas Beverlihilsā pie Kino mākslas un zinātnes akadēmijas.

Kino mākslas un zinātnes akadēmija šajā kinoteātrī katru gadu janvārī paziņo Amerikas Kinoakadēmijas balvu nominantus.

Sekojošas filmu pirmizrādes notikušas šajā kinoteātrī: *[[Raju Chacha]]* (2000), "Gladiators" (2000), "Brīnišķais prāts" (2001), "Melnais vanags notriekts" (*Black Hawk Down*, 2001), "Mākslīgais intelekts" (2001), "Mulenrūža" (2001), "Narkotika" (*Narc*, 2002), "Vimbldona" (2004), "Gaišo atmiņu mūžīgais starojums" (2004), "127 stundas" (2010), "Pēcteči" (2011) un "Babilona" (2022).

## Atsauces

## Ārējās saites
* Kinoteātra apraksts Amerikas Kinoakadēmijas mājalapā
Kongurs

**Kongurs** (, *Qongur Tagh*; , *Gōnggé'ěr Fēng*) ir kalnu masīvs Kašgārijas grēdā Ķīnā. Masīvā ir divas virsotnes: 7719 m augstais Kongurs un 7530 m augstais Kongurtibe; virsotnes atrodas 10 km viena no otras un tās atdala 6750 m augsta sedliene. Kašgārijas grēda tiek pieskaitīta kā Pamira, tā Kuņluņa kalnu sistēmām un abos gadījumos Kongurs ir to augstākā virsotne. Kalns veidots no gneisiem un granītiem. Plašs apledojums; ziemeļu nogāzē šļūdoņi noslīd līdz  vjl, dienvidu — līdz .

Sakarā ar kalna nomaļo novietojumu un atrašanos citu augstu smaiļu ēnā (dienvidos atrodas 7546 m augstā Muztagata), tas līdz 1900. gadam eiropiešiem nebija zināms. Pirmais mēģinājums iekarot smaili bija 1956. gadā, kad zemāko Kurgantibes virsotni sasniedza padomju—ķīniešu ekspedīcija, bet augstāko smaili 1981. gadā sasniedza britu ekspedīcija Krisa Boningtona *(Chris Bonington)* vadībā.

## Atsauces

## Ārējās saites
Alehandro Gonsaless Injaritu

**Alehandro Gonsaless Injaritu** (; dzimis ) ir meksikāņu kinorežisors, kinoproducents, scenārists un komponists.

Gonsaless Injaritu ir pirmais meksikāņu kinorežisors, kas izvirzīts Amerikas Kinoakadēmijas balvai nominācijā "Labākais režisors" un Amerikas režisoru ģildes balvai kā labākais režisors. Viņš arī ir pirmais meksikāņu kinorežisors, kas ieguvis balvu par labāko režiju Kannu kinofestivālā filmai "Bābele" (2006).

Sešas viņa mākslas filmas, "Mīla - kuce" (2000), "21 grams" (2003), "Bābele" (2006), "Biutiful" (2010), "Putncilvēks" (2014) un "Cilvēks, kurš izdzīvoja" (2015), ir guvušas pozitīvas kritiķu atsauksmes. Injaritu filma "Mīla - kuce" ieguva BAFTA kino balvu kā labākā filma, kas nav angļu valodā. Filma "Bābele" tika nominēta Amerikas Kinoakadēmijas balvai kā labākā filma un Injaritu tika nominēts kā labākais režisors, bet balvas nesaņēma. Toties par filmu "Putncilvēks" Injaritu saņēma trīs Amerikas Kinoakadēmijas balvas — par labāko filmu, labāko režisoru un labāko oriģinālscenāriju, kā arī Zelta globusa balvu par labāko scenāriju. Vēl vienu Zelta globusa un Amerikas Kinoakadēmijas balvu saņēmis kā labākais režisors par filmu "Cilvēks, kurš izdzīvoja".

## Ārējās saites
* Alehandro Gonsaless Injaritu vietnē *Biosstars International*
Malets

thumb|140px|Futbolists Mihails Zemļinskis
**Malets** () ir frizūra, kas ir īsa priekšpusē un sānos, bet gara aizmugurē.

Pirmās vēsturiskās liecības par šo frizūru datējamas ar 6. gadsimtu, kad Bizantijas vēsturnieks Prokopijs no Cēzarejas rakstīja par to, ka vairāki jauni vīrieši izvēlas audzēt garus matus pakausī, bet apgriezt tos īsus priekšā un sānos. Tas tika iesaukts par huņņu stilu.

## Atsauces
Ismoila Somonī smaile

**Ismoila Somonī smaile** () ir augstākais kalns Tadžikistānā, viena no Pamira augstākajām virsotnēm. Izvietojusies masīva ziemeļdaļā Zinātņu Akadēmijas grēdā vietā, kur tā savienojas ar Pētera I grēdu. Nogāzēs bieza firna un ledus sega; austrumu nogāzē sākas Fedčenko šļūdoņa zari.

Smaile atrodas grūti pieejamā vietā un, lai arī Pamira centrālā daļa pētīta kopš 1876. gada, augstākā virsotne tika noteikta tikai 1932. gadā, jo ilgi tā tika jaukta ar 1913. gadā atklāto  tālāk dienvidos esošo  augsto Garmo smaili. Jaunatklātajai smailei, kas bija Padomju Savienības augstākā virsotne, tika piešķirts **Staļina smailes** vārds par godu Josifa Staļina 55 gadu jubilejai un tajā pirmajai uzkāpšanai 1933. gadā tika izveidota speciāla vienība no PSRS labākajiem alpīnistiem.

Pēc Staļina personības kulta beigām 1962. gadā kalns tika pārdēvēts par **Komunisma smaili** un tas kā pasaules 50. augstākā virsotne kļuva par iecienītu alpīnistu mērķi. 1998. gadā kalns tika pārdēvēts tagadējā vārdā par godu pirmās tadžiku valsts dibinātājam 9. gadsimtā Ismoilam Somonī.

## Atsauces

## Ārējās saites
Ļeņina smaile

**Ļeņina smaile** () jeb **Ibn Sīnas smaile** () ir kalns Pamirā, viena no augstākajām tā virsotnēm. Izvietojusies masīva ziemeļdaļā uz Kirgizstānas un Tadžikistānas robežas, Aizalaja grēdas augstākā virsotne. Kalnu pirmais no eiropiešiem 1871. gadā atklāja krievu ģeogrāfs un ceļotājs Aleksejs Fedčenko un nosauca par godu Turkestānas ģenerālgubernatoram Konstantīnam Kaufmanim par **Kaufmaņa smaili**. 1928. gadā pārdēvēta par godu Vladimiram Ļeņinam par **Ļeņina smaili** un līdz Staļina smailes atklāšanai 1932. gadā tika uzskatīta par Pamira un PSRS augstāko virsotni. Virsotni pirmie 1928. gadā sasniedza vācu alpīnisti Karla Vīna *(Karl Wien)* vadībā. 2006. gadā Tadžikistānā smaili pārdēvēja par **Ibn Sīnas smaili** par godu 11. gadsimta persiešu zinātniekam un filozofam Avicennam.

## Atsauces

## Ārējās saites

* Такого не знал мировой альпинизм
Ādolfs Preiss

**Ādolfs Preiss** (, dzimis , miris ) bija vācbaltiešu izcelsmes Kurzemes mācītājs.

Mācītāja Jēkaba Preisa (1729-1791) dēls. Mācījies ģimnāzijā Jelgavā un studēja Getingenē. No 1790. gada tēva vietā - Liepājas vācu mācītājs. No 1810. līdz 1818. gaam - Grobiņas diecēzes prāvests.
Vasilijs Vereščagins

**Vasilijs Vereščagins** (; dzimis , miris ) bija krievu gleznotājs. Gleznojis eksotiskas sadzīves ainas, tomēr visplašāko ievērību ieguvis kā batālists.

## Dzīvesgājums
Dzimis muižnieku ģimenē. Mācījās Sanktpēterburgas Jūras kadetu korpusā, bet pēc tā beigšanas, no 1860. līdz 1863. gadam - Pēterburgas Ķeizariskā mākslas akadēmijā. Papildinājies Parīzē pie Žana Leona Žeroma. 1867. gadā kļuva par mākslinieku Krievijas Turkestānas ģenerālgubernatora Konstantīna Kaufmaņa karaspēkā. Samarkandā piedalījās karadarbībā, par ko saņēma Svētā Jura Ordeni. Kļuva plaši pazīstams pēc 1871. gada, kad Minhenē ierīkoja savu ateljē. Krievu—turku kara laikā piedalījās kaujas pie Šipkas un Plevnas aplenkumā. Bez piedalīšanās karadarbībā plaši ceļoja pa daudzām eksotiskām valstīm, kuru dzīves ainas attēloja savos darbos.

Gāja bojā Krievijas—Japānas karā laikā pie Portartūras, nogrimstot flotes flagmanim eskadriļas bruņukuģim "Petropavlovska".

## Galerija

Attēls:1871 Vereshchagin Apotheose des Krieges anagoria.JPG|Kara apoteoze (Апофеоз войны), 1871
Attēls:У крепостной стены.jpg|Pie pilsētas mūra. "Lai ienāk!" (У крепостной стены. "Пусть войдут!"), 1871
Attēls:Смертельно раненный.jpg|Nāvīgi ievainots (Смертельно раненный), 1873


## Ārējās saites
Dienvidaličuras grēda

**Dienvidaličuras grēda** () ir viena no Pamira kalnu grēdām Tadžikistānā. Izvietojusies Pamira dienviddaļā Kalnu Badahšanā starp Ziemeļaličuras grēdu ziemeļos un Vāhānas grēdu dienvidos. Izstiepta ziemeļaustrumu—dienvidrietumu virzienā 150 km garumā, dienvidrietumos tā sazarojas Šugnona un Šohdaras grēdā. Ziemeļos no grēdas pa šauru aizu tek Aličuras upe, dienvidos — Pāmira. Grēda veidota galvenokārt no granītiem, gneisiem un kristāliskajiem slānekļiem. Dominē augstkalnu reljefs un tuksnešu augājs. Pa grēdas kori izvietojušies 256 ledāji ar kopējo platību 72 km². Augstākā virsotne ir Kizildangi grēdas rietumdaļā.

## Atsauces

## Ārējās saites
Pendžāba (Pakistāna)

**Pendžāba** () ir viena no četrām Pakistānas provincēm, izvietojusies valsts austrumu daļā. Robežojas ar Sindas provinci dienvidos, ar Beludžistānas provinci dienvidrietumos, ar Federāli pārvaldītajiem cilšu apgabaliem rietumos, ar Islāmābādu ziemeļos, kā arī ar Indiju austrumos. Administratīvais centrs un lielākā pilsēta ir Lahora. Provinces kopējā platība ir 205 344 km², pēc 2013. gada datiem provincē dzīvo 101 000 000 iedzīvotāju. Province ir sīkāk sadalīta trīsdesmit sešos rajonos.

Provincē atrodas vairāki nacionālie parki, tostarp, Ajūba nacionālais parks un Čindži nacionālais parks. 

## Ārējās saites
Ričards Linkleters

**Ričards Sjuarts Linkleters** (; dzimis ) ir amerikāņu kinorežisors un scenārists. Popularitāti iemantojis ar komēdiju "Reibumā un neziņā" (1993), romantisko drāmu "Pirms saullēkta" (*Before Sunrise*, 1995), rotoskopiski veidoto animācijas filmu *[[Waking Life]]* (2001), muzikālo komēdiju "Roka skola" (2003), filmas "Pirms saullēkta" turpinājumiem *[[Before Sunset]]* (2004) un "Pirms pusnakts" (2013), rotoskopisko animācijas zinātniskās fantastikas trilleri *[[A Scanner Darkly]]* (2006), drāmu "Puikas gadi" (2014), komēdiju *[[Everybody Wants Some!!]]* (2016), asa sižeta romantisko komēdiju Hit Man (2023), kā arī biogrāfiskajām filmām "Zilais mēness" (*Blue Moon*, 2025) un "Jaunais vilnis" (2025). par kuru 2014. gadā viņš saņēma Zelta globusa balvas nominācijās "Labākais režisors" un "Labākā filma". Ar šo filmu viņš arī ir izvirzīts 87. Kinoakadēmijas balvai nominācijā "Labākais režisors".

## Filmogrāfija

## Ārējās saites
Benets Millers

**Benets Millers** (, dzimis ) ir amerikāņu kinorežisors un kinoproducents. Atpazīstamību ieguvis ar režisētajām filmām "Kapote" (2005), "Naudas spēle" (2011) un "Lapsu medības" (2014). Divas reizes izvirzīts Amerikas Kinoakadēmijas balvai nominācijā "Labākais režisors" par filmām "Kapote" un "Lapsu medības".

## Ārējās saites
*
Aizalaja grēda

**Aizalaja grēda** (, ) ir viena no Pamira kalnu grēdām uz Tadžikistānas un Kirgizstānas robežas, nedaudz iestiepjoties Ķīnā. Izvietojusies Pamira ziemeļos, veidojot tā ziemeļu robežu; administratīvi ietilpst Tadžikistānas Kalnu Badahšanā, Kirgizstānas Ošas apgabalā un Ķīnas Siņdzjanas Uiguru autonomajā reģionā. Ziemeļos piekļaujas Alaja ielejai, austrumos Kizilsu ieleja to atdala no Alajkū grēdas un Markanas ieleja — no Kašgārijas grēdas, dienvidrietumos Muksu ieleja — no Pētera I grēdas un Pamira centrālajiem masīviem. Kizilarta un tersagara pārkāpes sadala grēdu trijās daļās; centrālajā daļā atrodas tās augstākās smailes, tajā skaitā 7134 m augstā Ļeņina smaile, kuru ilgi uzskatīja par Pamira augstāko virsotni, kā arī Latvijas smaile. Grēdas vidējais augstums ap 6000 m vjl. Nogāzēs subalpīnās stepes, pļavas, augstāk — mūžīgais sniegs un ledāji (apledojums ap 1436 km²). Pa Kizilarta pārkāpi grēdu šķērso Ošas—Horugas autoceļš (Pamira trakts).

## Atsauces

## Ārējās saites
Troksnis

**Troksnis** ir jebkura nepatīkama vai nevēlama skaņa, kā arī skaņu ar dažādu spiedienu frekvenci un intensitāti haotisks sakārtojums. Troksnis veidojas tad, ja tiek iesvārstīta viela no dažādiem skaņas avotiem ar dažādas frekvences viļņiem. Bieži šāda skaņu apkopojums cilvēkiem nepatīk. Nepatika pret spalgām skaņām mēdz būt gan fizioloģiskas, gan psiholoģiskas dabas. 
* *Fizioloģiskā nepatika*. Skaņa kļūst fizioloģiski nepatīkama, ja tā atrodas uz augšējā dzirdamības sliekšņa. Kad tāds troksnis pēkšņi un spēcīgi iedarbojas uz mūsu dzirdes receptoriem, tas attiecīgi arī noslogo smadzenes.
* *Psiholoģiskā nepatika*. Psiholoģiski nepatika ir izskaidrojama ar to, ka mēs kopš dzimšanas esam jūtīgi pret skaņām, kuras signalizē par cilvēka vajadzībām. Griezīgo skaņu, kas rodas, novelkot nazi gar porcelāna trauku, smadzenes var iztulkot kā kliedzienu pēc palīdzības. Līdzīgi arī citas skaņas var mums atgādināt ciešanas. Piemēram, daudzi uzskata, ka krīta čirkstoņa pret tāfeli ir līdzīga lūstošu kaulu troksnim.
Trokšņa spiediena līmenis: L=20log(p/p0) dB, kur p0 (dzirdamības slieksnis) = 2*10-5 Pa. Trokšņa līmeni telpā var izmērīt lietojot skalāro metodi vai lietojot aprēķinu metodi. Pastāv trokšņa *sliekšņa līmenis* LAeq un *kritērija līmenis*, kas nosaka pieļaujamo ietekmi uz cilvēku — ikdienas trokšņa ietekmes līmenis LEX, 8st, dBA. Ikdienas trokšņa līmenis ietver visus trokšņus, kas ir darba vidē, tostarp impulsveida troksni.

## Skaņas spiediens un trokšņa spiediena līmenis

## Atsauces

## Skatīt arī
* Trokšņu mūzika
Fonogrāfs

200px|thumb|Edisona cilindra fonogrāfs 1899
**Fonogrāfs** ir ierīce, ar kuru varēja ierakstīt un atskaņot skaņas. Tam bija ļoti neparocīgs svars — 150 kg. Fonogrāfu 1878. gada 19. februārī patentēja amerikāņu zinātnieks Tomass Alva Edisons. Šī ierīce sastāvēja no taurītes, ko nosedza plāna membrāna. Membrānu iesvārstīja taurītē ierunātās skaņas un kopā ar membrānu svārstījās adata, kas uz vara folijas uzklātajā vaska kārtiņā iezīmēja līkloču celiņu. Foliju kustināja rotējošs disks. Tad, kad šādā veidā "saglabātās" skaņas no jauna iesvārstīja adatu un membrānu, skaņu atkal varēja noklausīties.

## Atsauces
Zinātņu Akadēmijas grēda

**Zinātņu Akadēmijas grēda** ir viena no Pamira kalnu grēdām Tadžikistānā. Izvietojusies Pamira rietumdaļā, stiepjas ap 110 km meridionālā virzienā. Grēdas korē alpīnās reljefa formas; 24 virsotnēm augstums virs 6000 m, tajā skaitā divi «septiņtūkstošnieki»: grēdas un Tadžikistānas augstākā virsotne Ismoila Somonī smaile ( v.j.l.) un Koržeņevskas smaile ( v.j.l.).

Grēda veidota no paleozoja metamorfajiem iežiem un granītiem. Kori klāj mūžīgais sniegs (ap ), kas baro vairākus lielus ledājus. Rietumu nogāzē dziļas ielejas, austrumu nogāzē vairāki šļūdoņi, kas notek Pamira lielākajā — Fedčenko šļūdonī.

Grēdu 1927. gadā atklāja ģeogrāfs un ceļotājs Nikolajs Koržeņevskis un nosauca par godu PSRS Zinātņu Akadēmijai.

## Atsauces

## Ārējās saites

* Topokarte J-43-37
Etnogrāfiskais muzejs (Zviedrija)

thumb|250px|Etnogrāfiskais muzejs
**Etnogrāfiskais muzejs** () ir dažādu pasaules tautu kultūrai, antropoloģijai un vēsturei veltīts muzejs, kas atrodas Stokholmā Zviedrijā. Novietots vairāku muzeju parkā, *Djurgårdsbrunnsvägen* ielā 34.

Muzeja ēkas pirmajā stāvā aplūkojama plaša ar etnogrāfiju saistīta artefaktu kolekcija, kā arī atsevišķu pētnieku darbība, piemēram, zviedru zinātnieka Stena Bergmana dzīve starp Jaungvinejas papuasiem.

thumb|230px|left|Ekspozīcija muzeja pirmajā stāvā
Otrais stāvs sadalīts atsevišķās zālēs, kas iepazīstina ar Ķīnas un Āfrikas reģioniem, japāņu, ainu, Ziemeļamerikas un Dienvidamerikas pamatiedzīvotāju, Austrālijas aborigēnu un Arktikas tautu kultūru. Ekspozīcijas veido artefakti, maketi, dzīvnieku izbāzeņi, fotogrāfijas, zīmējumi, kartes un filmas, kā arī izzinoši paskaidrojumi un apraksti. Zināms uzsvars veltīts Zviedrijas koloniālajai politikai, piemēram, zviedru kolonistu darbībai Atlantijas okeāna piekrastē Ziemeļamerikā 17. gadsimtā.

## Ārējās saites
* Oficiālā mājaslapa
Acebutolols

**Acebutolols** () ir antiaritmiskas (II. klase) un antihipertensīvas bēta adrenoblokatoru grupas zāles. Tās paredzētas ventrikulārai aritmijai un hroniskai hipertensijai.

Iespējamās blakusparādības ir sirds mazspēja, bronhu spazmas, vājums, reibonis, galvas sāpes, aizcietējums un caureja. Zāles nedrīkst lietot, ja pret tām ir palielināta jutība, kā arī ja ir sirds mazspēja, sirds vadītājsistēmas darbības traucējumi (blokādes), pazemināts asins spiediens (hipotensija), kā arī plaušu slimības. Jālieto piesardzīgi, ja ir cukura diabēts, aknu un/vai nieru mazspēja.

## Atsauces
League of Legends

**League of Legends** (**LoL**; no angļu valodas — 'leģendu līga') ir bezmaksas 2009. gada tiešsaistes daudzspēlētāju cīņas arēnas datorspēle, kuru izstrādāja un izdeva *[[Riot Games]]* *[[Windows]]* un *[[Mac OS X]]* operētājsistēmai. Spēle tika radīta iedvesmojoties no *[[Warcraft III: The Frozen Throne]]* modifikācijas — *Defense of the Ancients* (DotA).

Spēlē *League of Legends* spēlētāji uzņemas varoņa lomu, kam piemīt īpašas spējas un kas kopā ar savu komandu cīnās pret citu spēlētāju (vai datora vadītu) komandu. Populārākajos maču režīmos katras komandas mērķis ir iznīcināt pretinieka komandas bāzes centru (*nexus*). Katru maču varoņi sāk, būdami samērā vāji, un progresē, spēles gaitā uzkrājot zeltu un pieredzi.
Pasaules komandu šaha čempionāts

**Pasaules komandu šaha čempionāts** ir Starptautiskās šaha federācijas (FIDE) organizētas valstu komandu sacensības, kas notiek kopš 1985. gada.

## Turnīra vēsture
Pasaules komandu šaha čempionātā piedalās spēcīgākās 10 valstu komandas, kas tiek noteiktas pēc šaha olimpiādes un kontinentālo komandu čempionātu rezultātiem. Turnīrs notiek pēc riņķa sistēmas. Pirmajā čempionātā komandas sacentās pie sešiem galdiņiem, vēlāk galdiņu skaits tika samazināts līdz četriem. Pirmo četru čempionātu mājvieta bija Šveices pilsēta Lucerna, vēlāk turnīra norises vieta katru reizi tiek mainīta. Pirmie seši turnīri notika reizi četros gados. 2009. gada turnīrs organizatorisku sarežģījumu dēļ tika pārcelts uz 2010. gada janvāri. Pēc tam FIDE nolēma pāriet uz divu gadu ciklu un aizvadīt sacensības nepāra gados. Kopš 2007. gada notiek arī Pasaules komandu šaha čempionāti sievietēm. Sakarā ar Krievijas agresiju pret Ukrainu 2025. gada čempionātā sievietēm Krievijas izlase spēlēja zem starptautiskās šaha federācijas FIDE karoga.

## Latvijas šahisti čempionātos
1992. gadā Pasaules šaha olimpiādē Manilā Latvijas vīriešu izlase ieņēma augsto 5. vietu, kas ļāva piedalīties 1993. gada Pasaules komandu čempionātā. Latvijas izlase savā debijas čempionātā vēl pēc 6. kārtas dalīja otro vietu, taču zaudējumi turnīra finišā ar vienādu rezultātu 1:3 Ukrainai un Uzbekistānai ierindoja to 6. vietā. Pie pirmā galdiņa lielmeistars Aleksejs Širovs izcīnīja individuālo sudraba medaļu. Vēlākajos gados sniegums šaha olimpiādēs un Eiropas komandu šaha čempionātos neļāva Latvijas pārstāvjiem pretendēt uz vietu Pasaules komandu šaha čempionātos. 2013. gada Pasaules komandu šaha čempionātā sievietēm piedalījās divas Latvijas šaha skolas pārstāves: Anda Šafranska pārstāvēja Franciju, bet Viktorija Ni - ASV. 2013. gada Pasaules komandu šaha čempionātā vīriešiem Vācijas komandas sastāvā piedalījās bijušie Latvijas pārstāvji Daniels Fridmans un Arkādijs Naidičs. 2015. gada Pasaules komandu šaha čempionātā sievietēm ASV sastāvā atkārtoti piedalījās Viktorija Ni. 2019. gada Pasaules komandu šaha čempionātā vīriešiem jau Azerbaidžānas komandas sastāvā piedalījās Arkādijs Naidičs.

## Pasaules komandu šaha čempionāts vīriešiem

:

## Pasaules komandu šaha čempionāts sievietēm

:

## Ārējās saites
* Tabulas, statistika vietnē olimpbase.org
* 2022 FIDE World Team Championship 
* FIDE World Women's Team Championship 2023 
* FIDE World Women's Team Championship 2025
Acetoheksamīds

**Acetoheksamīds** () ir karboanhidrāzes inhibitors, hipoglikēmiskas zāles, kuras lieto iekšķīgi II tipa cukura diabēta gadījumā.

Iespējamās blakusparādības ir hipoglikēmija, holestātiskā dzelte, diskomforts vēderā (dispepsija), ādas alerģiskā reakcija, Švarca—Bartera sindroms, hemolītiskā anēmija, dažādas citopēnijas, aknu porfīrija. Zāles nedrīkst lietot, ja pret tām ir palielināta jutība, kā arī ketoacidozes un I tipa cukura diabēta gadījumā. Jālieto piesardzīgi grūtniecības laikā.

## Atsauces
Plakanā mezgliņēde

thumb|Plakanā mezgliņēde uz kājām.
**Plakanā mezgliņēde** () ir idiopātiskā dermatoze, kura skar ādu un/vai gļotādas. Tā raksturojas ar purpurkrāsas papuloziem (mezgliņu) izsitumiem, kuri parasti ir ar baltām līnijām, kuras dēvē par Vikama strijām.

## Klasifikācija
Plakanā mezgliņēde ir aprakstīta kā autoimūna slimība, dermatoze, pāpuloskvamoza kaite, ādas un gļotādas slimība, iekaisuma slimība.

Plakano mezgliņēdi var klasificēt pēc lokalizācijas:
* Ādas forma ietekmē ādu, ādas mataino daļu un nagus;
* Gļotādas forma ietekmē gastrointestinālo traktu (muti, rīkli, barības vadu, kuņģi, ānusu), balseni, acs konjunktīvu, ka arī citas gļotādas kas atrodas vēderplēvē, ausīs, degunā, urīnpūslī un dzimumorgānos.

## Atsauces
Vaginīts

**Vaginīts** () jeb **kolpīts** ir maksts iekaisums. Šo slimību pavada tādi simptomi kā nieze, sāpes un izdalījumi no maksts, un parasti tā ir saistīta ar uzbudināmību vai vulvas infekciju. Ir trīs galvenās vaginīta formas: bakteriālā vaginoze, vaginālā kandidiāze un trihomoniāze. Vaginītu var izsaukt vairākas baktērijas uzreiz. Vaginīta simptomi mainās katrai formai. Dažreiz slimība var būt bezsimptomātiska.

## Atsauces
Akarboze

**Akarboze** () ir hipoglikēmiskas zāles, kas pieder gamma glukozidāžu grupai. Izmanto II. tipa cukura diabēta terapijā. Lieto iekšķīgi.

Iespējamie blakusefekti ir diskomforts vēderā, iespējamas vēdera sāpes, caureja, vēdera uzpūšanās, palielināti aknu funkcionālie marķieri un dzelte. Zāles nedrīkst lietot, ja pret tām ir palielināta jutība, kā arī diabētiskās ketoacidozes, aknu cirozes, zarnu nosprostojuma un malabsorbcijas sindroma gadījumā. Jālieto piesardzīgi, ja novērota nieru mazspēja.

## Atsauces
Astoņdesmit dienās ap zemeslodi

**"Astoņdesmit dienās ap zemeslodi"** () ir franču rakstnieka Žila Verna piedzīvojumu romāns, kas pirmoreiz iznāca 1873. gadā.

Grāmata ir par Fileasu Fogu no Londonas, kas kopā ar savu sulaini Āķi cenšas apbraukt apkārt zemeslodei 80 dienu laikā, tā cenšoties uzvarēt derībās. Viņiem seko Skotlendijarda detektīvs, kas domā, ka Fogs ir aplaupījis banku. Ceļojuma laikā Fogs un Āķis vairākas reizes kavējas, tāpat paveic dažādus varoņdarbus.

Šis ir viens no ievērojamākajiem rakstnieka darbiem. Pēc stāsta publicēšanas vairāki cilvēki dažādu iemeslu vadīti ir apceļojuši apkārt zemeslodei, neizmantojot lidaparātus, nosakot kaut kādus citus ierobežojumus, mērķus. Stāsts ir vairākas reizes ticis ekranizēts. Romāna tulkojuma latviešu valodā autors ir Andrejs Upīts.

## Atsauces

## Ārējās saites
Kurmju apakšdzimta

**Kurmju apakšdzimta**  (*Talpinae*) ir viena no trijām kurmju dzimtas (*Talpidae*) apakšdzimtām, kas apvieno 33 sugas un kas tiek iedalītas 11 ģintīs. Šī ir lielākā no visām trijām apakšdzimtām un apvieno lielāko daļu kurmju dzimtas sugu. Gandrīz visas šīs grupas sugas sastopamas Eirāzijā, izņemot Amerikas ciršļkurmjus (*Neurotrichus gibbsii*), kas mājo Ziemeļamerikas rietumu krastā. Latvijā mājo tikai viena kurmju apakšdzimtas suga — Eiropas kurmis (*Talpa europaea*).

Kurmju apakšdzimtas sugas galvenokārt dzīvo zem zemes un visām sugām priekšķepas ir piemērotas zemes tuneļu rakšanai. Ķepas ir platas ar spēcīgiem nagiem un vērstas prom no ķermeņa. Zem zemes pilnībā dzīvo kurmji, ciršļkurmji daļēji arī virs zemes, toties vihuholi pamatā ir ūdens dzīvnieki, kas guļ sausās, pašu raktās apakšzemes alās. Galvenā barība ir kukaiņi un citi nelieli bezmugurkaulnieki, kas atkarībā no dzīves veida tiek iegūta vai nu zem zemes (kurmjiem), vai virs zemes (ciršļkurmjiem), vai ūdenī (vihuholiem).

## Sistemātika
***Kurmju apakšdzimta** (*Talpinae*)
**Amerikas ciršļkurmju cilts (*Neurotrichini*)
***Amerikas ciršļkurmji (*Neurotrichus*) 
****Amerikas ciršļkurmis (*Neurotrichus gibbsii*)
**Eirāzijas kurmju cilts (*Talpini*)
***Āzijas kurmji (*Euroscaptor*)
****Gardeguna kurmis (*Euroscaptor longirostris*)
****Himalaju kurmis (*Euroscaptor micrura*)
****Indoķīnas kurmis (*Euroscaptor klossi*)
****Japānas kalnu kurmis (*Euroscaptor mizura*)
****Ķīnas lielais kurmis (*Euroscaptor grandis*)
****Sīkzobu kurmis (*Euroscaptor parvidens*)
****Vjetnamas kurmis (*Euroscaptor subanura*)
***Baltastes kurmji (*Parascaptor*) 
****Baltastes kurmis (*Parascaptor leucura*)
***Eirāzijas kurmji (*Talpa*)
****Balkānu kurmis (*Talpa stankovici*)
****Eiropas kurmis (*Talpa europaea*)
****Ibērijas kurmis (*Talpa occidentalis*)
****Irānas kurmis (*Talpa davidiana*)
****Itālijas kurmis (*Talpa romana*)
****Kaukāza kurmis (*Talpa caucasica*)
****Mazais kurmis (*Talpa levantis*)
****Sibīrijas kurmis (*Talpa altaica*)
****Vidusjūras kurmis (*Talpa caeca*)
***Īspurna kurmji (*Scaptochirus*)
****Īspurna kurmis (*Scaptochirus moschatus*)
***Mogeras (*Mogera*)
****Austrumķīnas mogera (*Mogera insularis*)
****Ečigo mogera (*Mogera etigo*)
****Japānas mazā mogera (*Mogera imaizumii*)
****Japānas mogera (*Mogera wogura*)
****Kobes mogera (*Mogera kobeae*)
****Lielā mogera (*Mogera robusta*)
****Rjūkjū mogera (*Mogera uchidai*)
****Sado mogera (*Mogera tokudae*)
****Taivānas mogera (*Mogera kanoana*)
**Garastes kurmju cilts (*Scaptonychini*) 
***Garastes kurmji (*Scaptonyx*)
****Garastes kurmis (*Scaptonyx fusicaudus*)
**Japānas ciršļkurmju cilts (*Urotrichini*)
***Japānas ciršļkurmji (*Urotrichus*)
****Japānas ciršļkurmis (*Urotrichus talpoides*)
***Japānas mazie ciršļkurmji (*Dymecodon*)
****Japānas mazais ciršļkurmis (*Dymecodon pilirostris*)
**Vihuholu cilts (*Desmanini*)
***Krievijas vihuholi (*Desmana*)
****Krievijas vihuhols (*Desmana moschata*)
***Pireneju vihuholi (*Galemys*)
****Pireneju vihuhols (*Galemys pyrenaicus*)

## Atsauces

## Ārējās saites

*Dabas muzejs: Kukaiņēdāji
Eirāzijas kurmju cilts

**Eirāzijas kurmju cilts**  (*Talpini*) ir viena no kurmju dzimtas (*Talpidae*) ciltīm, kas pieder pie kurmju apakšdzimtas *(Talpinae*). Tā apvieno 27 sugas, kas tiek iedalītas 5 ģintīs. Šīs cilts sugas mājo tikai Eirāzijā, tādēļ, piemēram, angļu valodā to mēdz dēvēt par Vecās pasaules kurmju cilti (). Latvijā dzīvo viena Eirāzijas kurmju cilts suga — Eiropas kurmis (*Talpa europaea*).

Visas Eirāzijas kurmju cilts sugas dzīvo zem zemes, rokot alu labirintu. Guļamkambaris atrodas dziļi zem zemes. Barībai izmanto tos kukaiņus, kā arī citus bezmugurkaulniekus, kas iekrīt to tuneļos. Iecienītākā barība ir sliekas. Tā kā kurmju sugas pamatā uzturas zem zemes, tās var būt aktīvas gan gaišajā diennakts laikā, gan tumšajā, tomēr virs zemes iznāk tikai tumsā. Visām sugām ir mazas acis un vāja redze, bet tikai dažas sugas ir patiesi aklas. Galvenā kurmju dzimtas dzīvnieku maņa ir tauste. Tās sensori atrodas uz purna, kājām un astes. Purns ir veidots kā neliels snuķītis, tas ir ļoti kustīgs un īpaši jutīgs.

## Sistemātika
***Eirāzijas kurmju cilts** (*Talpini*)
**Āzijas kurmji (*Euroscaptor*)
***Gardeguna kurmis (*Euroscaptor longirostris*)
***Himalaju kurmis (*Euroscaptor micrura*)
***Indoķīnas kurmis (*Euroscaptor klossi*)
***Japānas kalnu kurmis (*Euroscaptor mizura*)
***Ķīnas lielais kurmis (*Euroscaptor grandis*)
***Sīkzobu kurmis (*Euroscaptor parvidens*)
***Vjetnamas kurmis (*Euroscaptor subanura*)
**Baltastes kurmji (*Parascaptor*) 
***Baltastes kurmis (*Parascaptor leucura*)
**Eirāzijas kurmji (*Talpa*)
***Balkānu kurmis (*Talpa stankovici*)
***Eiropas kurmis (*Talpa europaea*)
***Ibērijas kurmis (*Talpa occidentalis*)
***Irānas kurmis (*Talpa davidiana*)
***Itālijas kurmis (*Talpa romana*)
***Kaukāza kurmis (*Talpa caucasica*)
***Mazais kurmis (*Talpa levantis*)
***Sibīrijas kurmis (*Talpa altaica*)
***Vidusjūras kurmis (*Talpa caeca*)
**Īspurna kurmji (*Scaptochirus*)
***Īspurna kurmis (*Scaptochirus moschatus*)
**Mogeras (*Mogera*)
***Austrumķīnas mogera (*Mogera insularis*)
***Ečigo mogera (*Mogera etigo*)
***Japānas mazā mogera (*Mogera imaizumii*)
***Japānas mogera (*Mogera wogura*)
***Kobes mogera (*Mogera kobeae*)
***Lielā mogera (*Mogera robusta*)
***Rjūkjū mogera (*Mogera uchidai*)
***Sado mogera (*Mogera tokudae*)
***Taivānas mogera (*Mogera kanoana*)

## Atsauces

## Ārējās saites
*Dabas muzejs: Kukaiņēdāji